b'\n_START_ARTICLE_\nCiprian Mega\n_START_SECTION_\nStudii\n_START_PARAGRAPH_\nLa 19 ani, a absolvit Seminarul Teologic \xe2\x80\x9eChesarie Episcopul\xe2\x80\x9d din Buz\xc4\x83u._NEWLINE_A urmat studii universitare de licen\xc8\x9b\xc4\x83 la Facultatea de Teologie \xe2\x80\x9eAndrei \xc8\x98aguna\xe2\x80\x9d din Sibiu \xc8\x99i studii postuniversitare, de doctorat, \xc3\xaen Marea Britanie, la Nottingham \xc8\x99i Londra.\n_START_SECTION_\nSlujire \xc3\xaen Biseric\xc4\x83\n_START_PARAGRAPH_\n\xc3\x8en octombrie 2009, Ciprian Mega a fost hirotonit preot \xc3\xaen Biserica Ortodox\xc4\x83 Rom\xc3\xa2n\xc4\x83. La scurt timp, \xc3\xaen februarie 2010, Patriarhul Daniel \xc8\x99i-a dat acordul ca preotul Ciprian Mega s\xc4\x83 fie transferat \xc3\xaen Biserica Ortodox\xc4\x83 a Ciprului. Timp de doi ani, a slujit ca preot al Parohiei de limb\xc4\x83 greac\xc4\x83 \xe2\x80\x9eSf\xc3\xa2ntul Nicolae\xe2\x80\x9d din Lakatameia (cartier al capitalei cipriote Nicosia). \xc3\x8en ianuarie 2012 a format parohia rom\xc3\xa2neasc\xc4\x83 din cadrul Mitropoliei de Tamasos \xc8\x99i Oreini, demar\xc3\xa2nd proiectul pentru contruc\xc8\x9bia primei biserici rom\xc3\xa2ne\xc8\x99ti \xc3\xaen Cipru. _NEWLINE_Este ctitorul principal al Bisericii Rom\xc3\xa2ne\xc8\x99ti din Cipru. Biserica a fost inaugurat\xc4\x83 pentru slujire \xc3\xaen octombrie 2012 \xc8\x99i poart\xc4\x83 hramul Sf\xc3\xa2nta Mare Muceni\xc8\x9b\xc4\x83 Chiriachi \xc8\x99i Sf\xc3\xa2ntul Cuvios Ioan Iacob, rom\xc3\xa2nul de la Hozeva.   _NEWLINE_Un an mai t\xc3\xa2rziu, a fost sfin\xc8\x9bit\xc4\x83 de ierarhul locului, Mitropolitul Isaia de Tamasos \xc8\x99i Oreini, \xc3\xaempreun\xc4\x83 cu Episcopul Visarion B\xc4\x83l\xc8\x9bat al Tulcii, delegatul Patriarhului Daniel al Rom\xc3\xa2niei. Ulterior, \xc3\xaen curtea Bisericii, a construit un a\xc8\x99ez\xc4\x83m\xc3\xa2nt rom\xc3\xa2nesc.\n_START_SECTION_\nDistinc\xc8\x9bii biserice\xc8\x99ti\n_START_PARAGRAPH_\nCiprian Mega este iconom stavrofor (1 octombrie 2012, prin hirotesia Mitropolitului Isaia de Tamasos \xc8\x99i Oreini)._NEWLINE_\xc3\x8en mai 2013, a reprezentat Biserica Ortodox\xc4\x83 a Ciprului la manifest\xc4\x83rile organizate de Biserica din \xc8\x9ainuturile Cehiei \xc8\x99i Slovaciei, cu prilejul \xc3\xaemplinirii a 1150 de ani de la sosirea Sfin\xc8\x9bilor Chiril \xc8\x99i Metodie \xc3\xaen p\xc4\x83r\xc8\x9bile Moraviei Mari. Cu aceast\xc4\x83 ocazie, la invita\xc8\x9bia Universit\xc4\x83\xc8\x9bii din Pre\xc5\xa1ov, a \xc8\x9binut conferin\xc8\x9ba: Cultura rom\xc3\xa2neasc\xc4\x83 din exil. Andrei Scrima, un teolog neasumat acas\xc4\x83._NEWLINE_A reprezentat Mitropolia de Tamasos \xc8\x99i Oreini la diferite conferin\xc8\x9be interna\xc8\x9bionale.\n_START_SECTION_\nCineast\n_START_PARAGRAPH_\nA debutat ca regizor \xc3\xaen 2015, cu filmul de scurt metraj Nunta lui Iov. \xc3\x8en acela\xc8\x99i an, filmul a fost selectat la Festivalul Interna\xc8\x9bional de film de la Cannes._NEWLINE_Diminea\xc8\x9ba care nu se va sf\xc3\xa2r\xc8\x99i (Rom\xc3\xa2nia - Cipru, 2016, 97 minute) reprezint\xc4\x83 debutul s\xc4\x83u \xc3\xaen lungmetraj. \xc3\x8en rolurile principale sunt actorii Ela Ionescu, Valeriu Andriu\xc8\x9b\xc4\x83, Ovidiu Cri\xc8\x99an. Filmul a participat \xc3\xaen numeroase festivaluri interna\xc8\x9bionale, unde a primit premii._NEWLINE_Premiul Nobel cu Dana Ciobanu, Valeriu Andriu\xc8\x9b\xc4\x83 \xc8\x99i Mihai Gruia Sandu se afl\xc4\x83 \xc3\xaen post-produc\xc8\x9bie, urm\xc3\xa2nd s\xc4\x83 fie lansat \xc3\xaen 2019_NEWLINE_21 de rubini este cel de-al doilea lungmetraj, unde Ciprian Mega semneaz\xc4\x83 scenariul \xc8\x99i regia. Filmul, care va avea premiera oficial\xc4\x83 \xc3\xaen 2019, \xc3\xael are \xc3\xaen distribu\xc8\x9bie pe Dorel Vi\xc8\x99an, R\xc4\x83zvan Vasilescu, Doru Ana, Ela Ionescu, Valer Dellakeza, Ovidiu Cri\xc8\x99an, Magda Catone, Sebastian B\xc4\x83lan, Mihnea Moldoveanu, Lucian Ifrim, Cristian Iorga \xc8\x99i al\xc8\x9bii.\n_START_SECTION_\nVia\xc8\x9b\xc4\x83 personal\xc4\x83\n_START_PARAGRAPH_\nEste c\xc4\x83s\xc4\x83torit cu Laura Mega, scenograf \xc8\x99i produc\xc4\x83tor de film \xc8\x99i are trei copii.'